CELEX: 32012R1114
Language: sl
Date: 2012-11-26 00:00:00
Title: Izvedbena uredba Komisije (EU) št. 1114/2012 z dne 26. novembra 2012 o uvrstitvi določenega blaga v kombinirano nomenklaturo

29.11.2012   
            
            
               SL
            
            
               Uradni list Evropske unije
            
            
               L 329/12
            
         IZVEDBENA UREDBA KOMISIJE (EU) št. 1114/2012
   z dne 26. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 26. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Goseničar za prevoz tovora (t. i. „minitrac“) z batnim motorjem z notranjim zgorevanjem na kompresijski vžig in prostornino cilindrov 479 cm3, z bruto maso 2 085 kg in približnimi merami 265× 95× 202 cm.
                  Vozilo sestavljata šasija z odprtim prekucnim kesonom, ki se odpira na treh straneh, in odprta kabina s sedežem za voznika.
                  Masa neobremenjenega vozila je 840 kg, njegova največja možna obremenitev pa je 1 200 kg. Najvišja hitrost vozila je približno 6km/h.
                  Vozilo, ki je namenjeno prevozu in odlaganju izkopanega ali drugega materiala na krajše razdalje in po grobem terenu, in ne vožnji po cestah.
                  
                      (1) Glej sliko.
               
               
                  8704 10 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8704, 8704 10 in 8704 10 10.
                  Vozilo je namenjeno vožnji zunaj cest, po grobem terenu, zaradi prevoza in odlaganja izkopanega ali drugega materiala. Poleg tega se lahka vozila tega tipa, ki se uporabljajo na gradbiščih, uvrščajo kot prekucniki (glej tudi pojasnjevalne opombe HS k tarifni številki 8704 in pojasnjevalne opombe KN k oznakam KN 8704 10 10 in 8704 10 90).
                  Dejstvo, da je vozilo opremljeno z odprtim prekucnim kesonom in gosenicami namesto koles, ne izključuje uvrstitve med prekucnike (glej tudi sodbo Sodišča Evropske unije v zadevi C-396/02).
                  Vozilo se zato uvrsti pod oznako KN 8704 10 10 kot prekucnik, zasnovan za uporabo zunaj cest.
               
            
         
      
         (1)  Slika je zgolj informativne narave.